Androulla Vassiliou

Androulla Vassiliou (, g. 1943 m. lapkričio 30 d.) – Kipro ir Europos Sąjungos politikė, buvusi Europos Komisijos narė, atsakinga už sveikatos apsaugą (2008-2010 m.), vėliau - už švietimą, kultūrą, daugiakalbystę ir jaunimo reikalus (2010 m. vasario mėn.- 2014 m. lapkričio 1 d.).

 Biografija 
Studijavo teisę Middle Temple, tarptautinius santykius – Karališkame tarptautinių santykių institute. 1968–1988 m. vertėsi privačia teisininko praktika, buvo Standard Chartered Bank ir Bank of Cyprus patarėja.

1996 ir 2001 m. pagal Jungtinio demokratų judėjimo sąrašą buvo išrinkta į Kipro parlamentą – Atstovų rūmus. 1996–2000 m. ji vadovavo Kipro moterų verslo federacijai, 2001–2006 m. – Europos moterų liberalių asociacijai.

J.M.Barroso vadovaujamoje Europos Komisijoje 2008–2010 m. ji buvo sveikatos reikalų komisarė, antrojoje komisijoje (2010-2014 m.) buvo komisarė, atsakinga už švietimą, kultūrą ir daugiakalbystę.

A.Vassiliou vyras George Vassiliou 1988–1993 m. buvo Kipro prezidentas, 1996–2005 m. – Jungtinio demokratų judėjimo pirmininkas.Profile: Commissioner Androulla Vassiliou (Europos Komisijos inf.)

 Nuorodos 
 ES ekonomiką augins kultūros pagalba  (straipsnis ekonomika.lt)
 Oficialus A.Vassiliou tinklapis

 Šaltiniai 

Kategorija:ES komisarai nuo Kipro
Kategorija:Kipro teisininkai
Kategorija:Kipro parlamento nariai
Kategorija:Valstybių ir vyriausybių vadovų sutuoktiniai